पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण से बचाने बस्तर जिले मे इन दिनों 45 साल से अधिक और 18-44 साल के उम्र के लोगों का वैक्सीनेशन कराया जा रहा है। लेकिन टीकाकरण को लेकर इन दिनों अफवाहें और अलग- अलग तरह के भ्रम भी कुछ लोग फैला रहे है, जिससे लोग वैक्सीन लगवाने से डर रहे हैं।
ऐसा ही कुछ मामला दरभा ब्लॉक के कामानार में देखने को मिला है। जहां पर 18-44 साल के ग्रामीणों ने बहिष्कार करते हुए टीका नहीं लगवाने की बात को लेकर गांव में बैठक शुरू कर दी। ग्रामीणों ने नाराजगी जताते हुए इस मामले को लेकर गांव के सभी लोगों को अपने साथ में करने की कोशिश शुरू कर दी। लेकिन इसकी जानकारी जनपद सीईओ कौशल तेंदुलकर और तहसीलदार संतोष ध्रुव के साथ ही बीएमओ प्रेम कुमार मंडावी को लगी। जिसके बाद आनन-फानन में तीनों अधिकारी कामानार पहुंचे और बैठक में शामिल ग्रामीणों को कोरोना वैक्सीन से नहीं डरते हुए टीका लगवाने के लिए कहा। लेकिन शुरुआती दौर में कोई भी ग्रामीण इसके लिए तैयार नहीं हुआ। लेकिन बाद में कई ग्रामीण इसके लिए तैयार हो गए। बीएमओ ने बताया कि इस गांव में रहने वाले 45 साल से अधिक उम्र के लोगों ने कोरोना का टीका लगवा लिया है। इसमें से किसी को किसी तरह की कोई परेशानी नहीं हुई है। लेकिन इस समय कई तरह की अफवाहें फैलाई जा रही है। .
तीन घंटे की समझाइश से 70 लोग हुए राजी
कोरोना वैक्सीनेशन नहीं लगवाने को लेकर बैठक में 100 ग्रामीण शामिल हुए थे। तीनों अधिकारियों ने ग्रामीणों को जब कोरोना का टीका नहीं लगवाने के बाद होने वाले नुकसान के बारे में बताया तो बैठक में शामिल 70 ग्रामीण इसके लिए तैयार हो गए। लेकिन 30 ग्रामीण तैयार नहीं हुए। जिसके बाद अधिकारियों ने उन्हें टीका नहीं लगवाने की बात लिखकर देने के लिए कहा। जिसके लिए ग्रामीण तैयार नहीं हुए और बैठक से चले गए।
ग्रामीणों ने टीका लगवाने के लिए मोहलत मांगी
दरभा के कामानार में इस समय 18-44 साल के लोगों को कोरोना वैक्सीन नहीं लग रही है। आने वाले कुछ दिनों के बाद इस गांव में वैक्सीनेशन की योजना स्वास्थ्य विभाग ने बनाई है। जब इस योजना के बारे में ग्रामीणों का बताया गया तो वे इसके लिए तैयार नहीं हुए करीब एक पखवाड़े के बाद टीका लगवाने की बात कहे। ग्रामीणों ने अधिकारियों से कहा कि उनके गांव में कई शादियां है। उनके खत्म होने के बाद वे वैक्सीन लगवाएंगे। जिसके बाद अधिकारी तैयार हो गए और ग्रामीणों ने टीकाकरण को सफल करने का आश्वासन दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn